Lahenduste poole pealt said poolehoiu osalisteks paar huvitavat ning täiesti sisulist ettepanekut.  Esimene neist kehtestaks ettevõtetele kas maksusoodustuse või riigipoolse kompensatsiooni (tuleneks ettevõtte makstud maksudest riigile) juhul, kui võetakse tööle noor ilma kvalifikatsioonita inimene. See aitaks ära hoida ettevõtete hirmu noorte palkamisel ning aitaks katta väljaõppe kulutusi. Samuti peeti oluliseks, et tuleb selgitada noorte tööle võtmise asjaolusid nii noortele endile kui ka ettevõtetele. Suurendada koostööd haridusasutuste ja ettevõtete vahel. Selle mõte seisneb sellest, et kui noor ühel  päeval tööturule siseneb, on tal olemas mõningad kontaktid ning teab kelle poole pöörduda. Koostöö suurendamine võimaldaks luua praktikakohti (kasvõi tasustamata), mis võimaldaks noortel omandada seda kogemust, mida kõikjal kangesti nõutakse.